ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
രാജ്യത്തെ കൊവിഡ്-19 പകര്ച്ചവ്യാധി സാഹചര്യവും പ്രതിരോധ കുത്തിവയ്പിന്റെ സ്ഥിതിയും പ്രധാനമന്ത്രിയുടെ അധ്യക്ഷതയില് അവലോകനം ചെയ്തു
വൈറസിനെ നേരിടുന്നതില് പൗരന്മാരുടെ സജീവ പങ്കാളിത്തത്തോടൊപ്പം കേന്ദ്ര-സംസ്ഥാന ഗവണ്മെന്റുകളുടെ സഹകരിച്ചുള്ള ശ്രമങ്ങളെ പ്രധാനമന്ത്രി അഭിനന്ദിച്ചു
പ്രതിരോധ കുത്തിവയ്പ് നല്കുന്നവര് ഉള്പ്പെടെ ആരോഗ്യ പ്രവര്ത്തകരുടെ അശ്രാന്ത പരിശ്രമങ്ങളെ പ്രധാനമന്ത്രി അഭിനന്ദിച്ചു
കൊവിഡുമായി ബന്ധപ്പെട്ട മാര്ഗ്ഗനിര്ദേശങ്ങള് പാലിക്കേണ്ടതിന്റെ പ്രാധാന്യം പ്രധാനമന്ത്രി അടിവരയിട്ടു ചൂണ്ടിക്കാട്ടി
ഒമിക്റോണ് തരംഗത്തിന്റെ പശ്ചാത്തലത്തിലും രാജ്യത്തെ പ്രതിരോധ കുത്തിവയ്പു പ്രവര്ത്തനങ്ങളുടെ സ്ഥിതിയും അവസ്ഥയും കൊവിഡ് 19 പകര്ച്ചവ്യാധിയുടെ നിവലിലെ സാഹചര്യവും പ്രധാനമന്ത്രി ശ്രീ നരേന്ദ്ര മോദിയയുടെ അധ്യക്ഷതയില് അവലോകനം ചെയ്തു.
കൊവിഡ്-19-ന്റെ ആഗോള സാഹചര്യത്തെയും ഇന്ത്യയുടെ അവസ്ഥയെയും കുറിച്ചു യോഗത്തില് സമഗ്ര അവതരണമുണ്ടായി. പ്രതിരോധ കുത്തിവയ്പിലെ ഇന്ത്യയുടെ നിരന്തര ശ്രമങ്ങളും സമീപകാലത്തെ കുതിച്ചുചാട്ടത്തിനിടയിലും ആശുപത്രിയില് കഴിയേണ്ടി വന്ന രോഗികളുടെ എണ്ണം കുറഞ്ഞതിനും കുറഞ്ഞ തീവ്രതയ്ക്കും കുറഞ്ഞ മരണനിരക്കിനും സഹായിച്ചില് വാക്സിന്റെ ഫലപ്രാപ്തി പ്രധാനമായെന്നു വിിലയിരുത്തി. കേന്ദ്ര ഗവണ്മെന്റിന്റെ നേതൃത്വത്തിലുള്ള സജീവ ഇടപെടലുകളും സഹകരണപരമായ ശ്രമങ്ങളും അണുബാധയുടെ വ്യാപനം ഫലപ്രദമായി കൈകാര്യം ചെയ്യാന് സഹായിച്ചു. ലോകാരോഗ്യ സംഘടന, ഐക്യരാഷ്ട്ര സഭ, ഐഎംഎഫ്, ഹാര്വാര്ഡ് ബിസിനസ് സ്കൂള്, ഇന്സ്റ്റിറ്റ്യൂട്ട് ഫോര് കോംപറ്റിറ്റീവ്നസ് എന്നിവയുടെ റിപ്പോര്ട്ടുകളില് ഇന്ത്യയുടെ പകര്ച്ചവ്യാധി പ്രതികരണവും പ്രതിരോധ കുത്തിവയ്പു യത്നങ്ങളും പ്രശംസിക്കപ്പെട്ടിട്ടുണ്ടെന്ന് യോഗം ചൂണ്ടിക്കാട്ടി.
വാക്സിന് എടുക്കുന്നവര്, ആരോഗ്യപ്രവര്ത്തകര്, കേന്ദ്ര-സംസ്ഥാന ഗവണ്മെന്റുകള് എന്നിവര് നടത്തുന്ന അശ്രാന്ത പരിശ്രമങ്ങളെ പ്രധാനമന്ത്രി അഭിനന്ദിച്ചു. കൊവിഡുമായി ബന്ധപ്പെട്ട മാര്ഗ്ഗനിര്ദേശങ്ങള് പാലിക്കേണ്ടതിന്റെ പ്രാധാന്യത്തിനു പ്രധാനമന്ത്രി അടിവരയിടുകയും, കുത്തിവയ്പ് എടുക്കുന്നതിന് സമൂഹത്തില് നിന്നുള്ള തുടര് പിന്തുണയും വ്യക്തികളുടെ പങ്കാളിത്തവും അഭ്യര്ത്ഥിക്കുകയും ചെയ്തു.
യോഗത്തില് കേന്ദ്ര ആഭ്യന്തര മന്ത്രി, ആരോഗ്യ കുടുംബക്ഷേമ മന്ത്രി, ആരോഗ്യ കുടുംബക്ഷേമ സഹമന്ത്രി എന്നിവരും നിതി ആയോഗ്  അംഗം ഉള്പ്പെടെ മുതിര്ന്ന ഉദ്യോഗസ്ഥരും പങ്കെടുത്തു.
(
വാണിജ്യ വ്യവസായ മന്ത്രാലയം
ഫയൽ ചെയ്ത പേറ്റന്റുകളുടെ വിശദാംശങ്ങൾ
ന്യൂ ഡൽഹി, ഫെബ്രുവരി 11 , 2022
കഴിഞ്ഞ അഞ്ച് വർഷമായി ഇന്ത്യയിൽ സമർപ്പിച്ച പേറ്റന്റുകളുടെ വിശദാംശങ്ങൾ താഴെ കൊടുത്തിരിക്കുന്നു :
|
|
Financial Year
|
|
2016-17
|
|
2017-18
|
|
2018-19
|
|
2019-20
|
|
2020-21
|
|
2021-22

|
|
No. of applications filed
|
|
45444
|
|
47854
|
|
50659
|
|
56267
|
|
58503
|
|
51940
കഴിഞ്ഞ അഞ്ച് വർഷമായി ഇന്ത്യയിൽ ഇന്ത്യക്കാർ ഫയൽ ചെയ്ത പേറ്റന്റുകളുടെ എണ്ണം ഇനിപ്പറയുന്നതാണ്, ഇത് സ്ഥിരമായ വർദ്ധനവ് കാണിക്കുന്നു:
|
|
Financial Year
|
|
2016-17
|
|
2017-18
|
|
2018-19
|
|
2019-20
|
|
2020-21
|
|
2021-22

|
|
No. of applications
filed
|
|
10978
|
|
14284
|
|
16276
|
|
20824
|
|
24284
|
|
21104
ഇന്ന് രാജ്യസഭയിൽ രേഖാമൂലം നൽകിയ മറുപടിയിൽ വാണിജ്യ വ്യവസായ സഹമന്ത്രി ശ്രീ സോം പ്രകാശ് അറിയിച്ചതാണ് ഇക്കാര്യം
(Visitor Counter : 83
വാര്ത്താവിതരണ പ്രക്ഷേപണ മന്ത്രാലയം
‘പ്രശസ്ത ഗാനരചയിതാവ് പ്രസൂൺ ജോഷിയെ ഐഎഫ്എഫ്ഐ ‘ഫിലിം പേഴ്സണാലിറ്റി ഓഫ് ദ ഇയർ’ പുരസ്കാരം നൽകി ആദരിച്ചു.
ഗോവയിൽ നടന്ന 52-ാമത് അന്താരാഷ്ട്ര ചലച്ചിത്രമേളയുടെ സമാപന ചടങ്ങിൽ പ്രശസ്ത ഗാനരചയിതാവും സർഗാത്മക എഴുത്തുകാരനുമായ , പ്രസൂൺ ജോഷിക്ക് ‘ഇന്ത്യൻ ഫിലിം പേഴ്സണാലിറ്റി ഓഫ് ദ ഇയർ’ പുരസ്കാരം സമ്മാനിച്ചു.സിനിമ, ജനകീയ സംസ്കാരിക പ്രവർത്തനങ്ങൾ , സാമൂഹിക പ്രാധാന്യമുള്ള കലാപ്രവർത്തനങ്ങൾ എന്നിവയ്ക്ക് നൽകിയ സംഭാവനകൾ പരിഗണിച്ച് കേന്ദ്ര വാർത്ത വിതരണ പ്രക്ഷേപണ മന്ത്രി ശ്രീ അനുരാഗ് ഠാക്കൂറാണ് അദ്ദേഹത്തിന് പുരസ്കാരം സമ്മാനിച്ചത്.
ഇന്ത്യയുടെ വൈവിധ്യം ശരിക്കും അതിശയിപ്പിക്കുന്നതാണെന്ന വസ്തുത അടിവരയിട്ടുകൊണ്ട് ജോഷി പറഞ്ഞു, എല്ലാ വിഭാഗങ്ങൾക്കും അവരുടെ കഥകൾ പറയാൻ ഒരു വേദി ഇല്ലെങ്കിൽ, ഇന്ത്യയുടെ സമ്പന്നമായ വൈവിധ്യം തന്റെ സിനിമയിൽ കാണിക്കാൻ പ്രയാസമാകും .ഈ വർഷത്തെ 75 ക്രിയേറ്റീവ് മൈൻഡ്സ് ഉദ്യമത്തിലൂടെ ഇത്തരമൊരു പ്ലാറ്റ്ഫോം നൽകാൻ ശ്രമിച്ചതിന് ഐഎഫ്എഫ്ഐയെ അദ്ദേഹം അഭിനന്ദിച്ചു.
സിനിമകൾ, അതുല്യമായ ടിവി പരസ്യങ്ങൾ, സാമൂഹിക പ്രസക്തിയുള്ള കഥകൾ, ചേതോഹരമായ ഗാനങ്ങൾ എന്നിവയിലൂടെ അറിയപ്പെടുന്ന , പത്മശ്രീ അവാർഡ് ഉൾപ്പടെ ഒന്നിലധികം ദേശീയ അവാർഡുകൾ നേടിയിട്ടുള്ള ശ്രീ ജോഷി, കാലുഷ്യം നിറഞ്ഞ അവസ്ഥകളെ വിലമതിക്കാനും അവയെ ആഘോഷിക്കാനും യുവാക്കളെയും വളർന്നുവരുന്ന ചലച്ചിത്ര പ്രവർത്തകരെയും ഉദ്ബോധിപ്പിച്ചു.
ആരോഗ്യ, കുടുംബക്ഷേമ മന്ത്രാലയം
49.64 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂഡൽഹി, ആഗസ്റ്റ് 02, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
ഇതുവരെ എല്ലാ സ്രോതസ്സുകളിൽ നിന്നും 49.64 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും നൽകി. കൂടാതെ, 9,84,610 ഡോസുകൾ കൂടി കേന്ദ്രം ഉടൻ കൈമാറും.
3.14 Cr കോടിയിലധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇപ്പോഴും ലഭ്യമാണ്.
RRTN
(Visitor Counter : 167
പ്രത്യേക സേവനങ്ങളും ഫീച്ചറുകളും
പതിനാലാമത് ഗോത്രവർഗ യുവജന വിനിമയ പരിപാടി കേരള ഗവർണർ ഉദ്ഘാടനം ചെയ്തു
കൊച്ചി : ജനുവരി 24, 2023
കേന്ദ്ര ആഭ്യന്തര മന്ത്രാലയത്തിൻറെയും യുവജനകാര്യ-കായിക മന്ത്രാലയത്തിന്റെയും നേതൃത്വത്തിൽ എറണാകുളം ജില്ലാ ഭരണകൂടത്തിൻറെ സഹകരണത്തോടെ നെഹ്റു യുവ കേന്ദ്ര സംഘടിപ്പിക്കുന്ന 8 ദിവസം നീണ്ട് നിൽക്കുന്ന പതിനാലാമത് ഗോത്രവർഗ യുവജന വിനിമയ പരിപാടിക്ക് എറണാകുളത്ത് തുടക്കമായി.
കൊച്ചി മുനിസിപ്പൽ കോർപറേഷൻ ടൗൺ ഹാളിൽ നടന്ന ചടങ്ങിൽ കേരള ഗവർണർ ശ്രീ ആരിഫ് മുഹമ്മദ് ഖാൻ പരിപാടി വേർച്വലായി ഉദ്ഘാടനം ചെയ്തു. രാഷ്ട്രീയ, സാമൂഹിക, സാംസ്ക്കാരിക മേഖലകളിലെ പ്രവർത്തനങ്ങളുടെ വിജയത്തിന് യുവജനങ്ങളുടെ പങ്കാളിത്തം അത്യന്താപേക്ഷിതമാണെന്ന് ഗവർണർ പറഞ്ഞു. രാജ്യത്തിന്റെ ഭാവി നേതാക്കളാണ് യുവാക്കൾ. നൂതന ആശയങ്ങളും സാമൂഹിക മാറ്റങ്ങൾ കൊണ്ടുവരാനുള്ള നിശ്ചയദാർഢ്യവുമാണ് യുവജനങ്ങളെ നയിക്കേണ്ടതെന്ന് അദ്ദേഹം പ്രസ്താവിച്ചു.
കോർപ്പറേഷൻ മേയർ ശ്രീ എം അനിൽ കുമാർ അധ്യക്ഷത വഹിച്ചു. നെഹ്റു യുവ കേന്ദ്ര സംസ്ഥാന ഡയറക്ടർ ശ്രീ കെ. കുഞ്ഞഹമ്മദ്, ഡിവിഷൻ കൗൺസിലർ ശ്രീ മനു ജേക്കബ്, പള്ളിപ്പുറം CRPF ഗ്രൂപ്പ് അസിസ്റ്റന്റ് കമാൻഡൻറ് രഘു ബി., ജില്ലാ പട്ടികവർഗ വികസന ഓഫീസർ ശ്രീ അനിൽ ഭാസ്കർ, നെഹ്റു യുവ കേന്ദ്ര ജില്ലാ യൂത്ത് ഓഫീസർ ശ്രീ അശ്വിൻ കുമാർ എന്നിവർ പ്രസംഗിച്ചു.
'പുതിയ ഭാരതത്തിന്റെ കാഴ്ചപ്പാട്' എന്ന വിഷയത്തിൽ കാലടി ശ്രീശങ്കരാചാര്യ കോളേജ് ഹിന്ദി വകുപ്പ് മേധാവി ഡോ. ഇബ്രാഹിം കുട്ടി ക്ലാസ്സ് നയിച്ചു. സേക്രഡ് ഹാർട്ട് കലാലയ അങ്കണത്തിൽ കേരളീയ കലാരൂപങ്ങൾ യുവജന വിഭാഗങ്ങൾക്ക് പരിചയപ്പെടുത്തി.
മാവോയിസ്റ്റ് ഭീക്ഷണി നേരിടുന്ന ഛത്തീസ്ഗഡ്, മഹാരാഷ്ട്ര, തെലുങ്കാന, ജാർഖണ്ഡ്, ഒഡിഷ എന്നീ സംസ്ഥാനങ്ങളിലെ 8 ജില്ലകളിൽ നിന്നുള്ള 200 യുവതീ-യുവാക്കളും ബന്ധപ്പെട്ട ഉദ്യോഗസ്ഥരും ഉൾപ്പെടുന്ന സംഘമാണ് കലൂരിലെ റിന്യൂവൽ സെന്ററിൽ നടക്കുന്ന ക്യാമ്പിൽ പങ്കെടുക്കുന്നത്.
രാജ്യത്തെ വിവിധ ഭാഷ, സംസ്കാരം, ജീവിതശൈലി, വികസന പ്രവർത്തനങ്ങൾ എന്നിവ മറ്റ് സംസ്ഥാനങ്ങളിൽ നിന്നുള്ള ഗോത്രവിഭാഗക്കാർക്ക് മനസ്സിലാക്കിക്കൊടുക്കുക ഗോത്രവർഗ യുവജന പരിപാടിയുടെ ലക്ഷ്യമാണ്.
(Visitor Counter : 29
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദിയും നെതർലൻഡ്സ് പ്രധാനമന്ത്രി മാർക്ക് റുട്ടെയും യുക്രെയ്ൻ വിഷയം ചർച്ച ചെയ്ത്
പ്രധാനമന്ത്രി ശ്രീ നരേന്ദ്ര മോദിയും നെതർലൻഡ്സ് പ്രധാനമന്ത്രി ശ്രീ. മാർക്ക് റുട്ടെയും തമ്മിൽ ഫോണിൽ സംസാരിച്ചു.
ഇരു നേതാക്കളും യുക്രെയ്നിലെ നിലവിലെ സ്ഥിതിഗതികൾ ചർച്ച ചെയ്യുകയും യുക്രെയ്നിലെ മാനുഷിക സാഹചര്യം തുടരുന്നതിനെക്കുറിച്ചുള്ള ആശങ്കകൾ പങ്കുവെക്കുകയും ചെയ്തു.
ശത്രുത അവസാനിപ്പിച്ച് സംഭാഷണത്തിന്റെയും നയതന്ത്രത്തിന്റെയും പാതയിലേക്ക് മടങ്ങാനുള്ള ഇന്ത്യയുടെ നിരന്തരമായ അഭ്യർത്ഥന പ്രധാനമന്ത്രി മോദി ആവർത്തിച്ചു. റഷ്യയും യുക്രെയ്നും തമ്മിൽ നടന്നുകൊണ്ടിരിക്കുന്ന ചർച്ചകളെ പ്രധാനമന്ത്രി സ്വാഗതം ചെയ്യുകയും നേരത്തെയുള്ള പരിഹാരമുണ്ടാകുമെന്ന് പ്രതീക്ഷിക്കുകയും ചെയ്തു.
സംഘട്ടന മേഖലകളിൽ നിന്ന് ഇന്ത്യൻ പൗരന്മാരെ ഒഴിപ്പിക്കുന്നതിലെ പുരോഗതിയെക്കുറിച്ചും ദുരിതബാധിതർക്കുള്ള മരുന്നുകൾ ഉൾപ്പെടെയുള്ള അടിയന്തര ദുരിതാശ്വാസ സാമഗ്രികളുടെ രൂപത്തിൽ ഇന്ത്യയുടെ സഹായം സംബന്ധിച്ചും പ്രധാനമന്ത്രി മോദി പ്രധാനമന്ത്രി റുട്ടെയെ അറിയിച്ചു.
2021 ഏപ്രിലിൽ പ്രധാനമന്ത്രി റുട്ടേയുമായുള്ള തന്റെ വെർച്വൽ ഉച്ചകോടി പ്രധാനമന്ത്രി അനുസ്മരിക്കുകയും പ്രധാനമന്ത്രി റുട്ടെയെ എത്രയും വേഗം ഇന്ത്യയിൽ സ്വീകരിക്കാനുള്ള ആഗ്രഹം പ്രകടിപ്പിക്കുകയും ചെയ്തു.
-ND-
(
PIB Headquarters
ആലുവ ,കോട്ടയം, തൃശൂർ എന്നിവിടങ്ങളില് പാസ്പോര്ട്ട് മേള
പാസ്പോര്ട്ട് മേളയോട് അനുബന്ധിച്ചു ആലുവ ,കോട്ടയം, തൃശൂർ എന്നിവിടങ്ങളിലെ പാസ്പോര്ട്ട് സേവാ കേന്ദ്രങ്ങൾ 2020 ഫെബ്രുവരി 15 ശനിയാഴ്ച തുറന്നു പ്രവർത്തിക്കുമെന്ന് കൊച്ചിയിലെ റീജിയണൽ പാസ്പോര്ട്ട് ഓഫീസ് അധികൃതർ അറിയിച്ചു . ഓണ്ലൈനായി മുന്കൂര് സന്ദര്ശന സമയം അനുവദിച്ചിട്ടുള്ള അപേക്ഷകള് പരിഗണിക്കും. ഓണ്ലൈന് രജിസ്ട്രേഷനും കൂടുതല് വിവരങ്ങള്ക്കും www.passportindia.gov.in എന്ന വെബ്സൈറ്റോ mPassport Seva ആപ്പോ സന്ദര്ശിക്കുക. കൂടുതല് വിവരങ്ങള്ക്ക് 94477 31152 എന്ന നമ്പറില് വിളിക്കാം.
SKY/BSN
(Visitor Counter : 14
പെട്രോളിയം, പ്രകൃതി വാതക മന്ത്രാലയം
യുഎസ് നിക്ഷേപകരെ ഇന്ത്യയുടെ വളർച്ച പാതയിലെ വൻ അവസരങ്ങളിൽ പങ്കാളികളാകാൻ കേന്ദ്രമന്ത്രി ധർമേന്ദ്ര പ്രധാൻ ക്ഷണിച്ചു
ഈ മാസം 17ന് നടക്കുന്ന ഇന്ത്യ- യു.എസ്. നയതന്ത്ര പങ്കാളിത്തവുമായി ബന്ധപ്പെട്ട രണ്ടാമത് മന്ത്രിതല ചർച്ചയുടെ മുന്നോടിയായി വ്യവസായ തല ചർച്ച നടന്നു. യു.എസ് ഇന്ത്യ ബിസിനസ് കൗൺസിൽ ഇന്നലെ സംഘടിപ്പിച്ച ചർച്ചയിൽ കേന്ദ്ര പെട്രോളിയം പ്രകൃതിവാതക മന്ത്രി ശ്രീ ധർമേന്ദ്ര പ്രധാനും യുഎസ് ഊർജ കാര്യ സെക്രട്ടറി ഡാൻ ബ്രൂയ്ലെറ്റും സംയുക്തമായി അധ്യക്ഷതവഹിച്ചു. ചൊവ്വാഴ്ച യുഎസ് -ഇന്ത്യ നയതന്ത്ര ഊർജ്ജ പങ്കാളിത്ത സമിതി സംഘടിപ്പിച്ച വ്യവസായ തല ചർച്ചയിൽ കേന്ദ്രമന്ത്രി ധർമേന്ദ്ര പ്രധാൻ അധ്യക്ഷതവഹിച്ചിരുന്നു.
പെട്രോളിയം, പ്രകൃതിവാതക വകുപ്പ് സെക്രട്ടറി ശ്രീ തരുൺ കപൂർ, യുഎസിലെ ഇന്ത്യൻ അംബാസഡർ തരഞ്ജിത്ത് സന്ധു, ഇന്ത്യയിലെയും അമേരിക്കയിലെയും ഊർജ വകുപ്പുമായി ബന്ധപ്പെട്ട പ്രതിനിധികൾ, വിവിധ കമ്പനി പ്രതിനിധികൾ എന്നിവർ ചർച്ചയിൽ പങ്കെടുത്തു.
ഇന്ത്യയിലെ ഉയർന്നുവരുന്ന പുതിയ അവസരങ്ങളിൽ പങ്കാളികളാകാനും നിക്ഷേപം നടത്താനും കേന്ദ്രമന്ത്രി ധർമ്മേന്ദ്ര പ്രധാൻ യുഎസ് കമ്പനികളെയും നിക്ഷേപകരെയും ക്ഷണിച്ചു. ഇന്ത്യയും അമേരിക്കയും തമ്മിലുള്ള ഊർജ്ജ പങ്കാളിത്തത്തിൽ ഉണർവ്വ് ഉണ്ടായിട്ടുണ്ട്. ഇരുരാജ്യങ്ങളും തമ്മിലുള്ള നയതന്ത്ര പങ്കാളിത്തത്തിൽ ദീർഘകാലം നിലനിൽക്കുന്ന പ്രധാന കണ്ണിയാണ് ഊർജ്ജ പങ്കാളിത്തം എന്നും അദ്ദേഹം അഭിപ്രായപ്പെട്ടു.
ഈ പ്രതിസന്ധിഘട്ടത്തിലും ആഗോള ഊർജ്ജ വിപണി സ്ഥിരത നിലനിർത്തുന്നതിനും കോവിഡ് 19 പ്രതിരോധ നടപടികളിലും ഇന്ത്യയും അമേരിക്കയും സഹകരിച്ചു വരുന്നതായി അദ്ദേഹം പറഞ്ഞു. പ്രകൃതി വാതക മേഖലയ്ക്ക് മുൻഗണന നൽകുമെന്ന് നയതന്ത്ര ഊർജ്ജ പങ്കാളിത്തത്തെ പറ്റി വിശദമാക്കവേ അദ്ദേഹം വ്യക്തമാക്കി.
ഇന്ത്യയിലെ പര്യവേഷണ, ഉത്പാദന മേഖലകളില് നടപ്പാക്കുന്ന മാറ്റങ്ങളെയും നയ പരിഷ്ക്കാരങ്ങളെയും കുറിച്ചും മന്ത്രി സംസാരിച്ചു. എണ്ണ, പ്രകൃതി വാതക പര്യവേക്ഷണം, പ്രകൃതിവാതക അടിസ്ഥാനസൗകര്യം എന്നീ മേഖലകളിൽ 118 ബില്യൺ യുഎസ് ഡോളർ നിക്ഷേപം ഇന്ത്യ പ്രതീക്ഷിക്കുന്നതായി ശ്രീ ധർമേന്ദ്ര പ്രധാൻ പറഞ്ഞു.
മന്ത്രിസഭ
ക്രിമിനല് വിഷയങ്ങളില് പരസ്പര നിയമ സഹായം : ഇന്ത്യാ-ബ്രസീല് കരാറിന് മന്ത്രിസഭയുടെ അംഗീകാരം
ക്രിമിനല് വിഷയങ്ങളില്അന്യോന്യമുള്ള നിയമ സഹായം സംബന്ധിച്ച് ഇന്ത്യയും, ബ്രസീലും തമ്മില് ഒപ്പ് വയ്ക്കാനുള്ള കരാറിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി.
(ക്രിമിനല് വിഷയങ്ങളിലെ പരസ്പരം സഹകരണവും നിയമ സഹായവും വഴി, ഇരു രാജ്യങ്ങളിലെയും കുറ്റാന്വേഷണവും വിചാരണയും കൂടുതല് ഫലപ്രദമാക്കാന് ഈ കരാര് ലക്ഷ്യമിടുന്നു. അന്താരാഷ്ട്രമാനമുള്ള കുറ്റകൃത്യങ്ങളുടെയും അതിന് ഭീകരതയുമായുള്ള ബന്ധത്തിന്റെയും കാര്യത്തില് ബ്രസീലുമായി സഹകരിച്ചുള്ള അന്വേഷണത്തിനും വിചാരണയ്ക്കും നിയമപരമായ ചട്ടക്കൂട് നല്കുന്ന നിര്ദ്ദിഷ്ട കരാര്, കുറ്റകൃത്യം കണ്ടെത്താനും, തടയാനും അതിനുപയോഗിച്ച പണവും ഉപകരണങ്ങളും, ഭീകര പ്രവര്ത്തനങ്ങള്ക്കായി നല്കുന്ന സാമ്പത്തികസഹായവും കണ്ടുകെട്ടുന്നതിനും വ്യവസ്ഥ ചെയ്യുന്നു.
AM /ND MRD
യുവജനകാര്യ, കായിക മന്ത്രാലയം
ദേശീയ കായിക ദിനമായ ഇന്ന് കായിക മന്ത്രി ശ്രീ അനുരാഗ് സിംഗ് ഠാക്കൂർ ഫിറ്റ് ഇന്ത്യ മൊബൈൽ ആപ്ലിക്കേഷൻ പുറത്തിറക്കി
ഫിറ്റ് ഇന്ത്യ പ്രസ്ഥാനത്തിന്റെ രണ്ടാം വാർഷികം, ആസാദി കാ അമൃത് മഹോത്സവം ആഘാഷങ്ങൾ എന്നിവയുടെ ഭാഗമായി, കേന്ദ്ര യുവജനകാര്യ, കായിക മന്ത്രി ശ്രീ അനുരാഗ് സിംഗ് ഠാക്കൂർ ഫിറ്റ് ഇന്ത്യ മൊബൈൽ ആപ്ലിക്കേഷൻ പുറത്തിറക്കി. ഡൽഹിയിലെ മേജർ ധ്യാൻ ചന്ദ് ദേശീയ മൈതാനത്ത് ഇന്ന് നടന്ന ചടങ്ങിലാണ് അദ്ദേഹം ആപ്ലിക്കേഷൻ രാജ്യത്തിന് സമർപ്പിച്ചത്. അദ്ദേഹത്തോടൊപ്പം യുവജനകാര്യ, കായിക മന്ത്രാലയ സഹമന്ത്രി ശ്രീ നിസിത് പ്രമാണിക്കും ചടങ്ങിൽ പങ്കെടുത്തു.
പ്രകാശന ചടങ്ങിന് ശേഷം ആപ്ലിക്കേഷന്റെ ഉപയോഗം സദസിനു മുൻപിൽ പ്രദർശിപ്പിച്ച ഇന്ത്യൻ ഹോക്കി ടീം ക്യാപ്റ്റൻ മൻപ്രീത് സിംഗ്, ഗുസ്തി താരം സൻഗ്രാം സിംഗ്, മാധ്യമപ്രവർത്തകൻ ആയാസ് മേമൻ, പൈലറ്റ് ക്യാപ്റ്റൻ ആനി ദിവ്യ, ഒരു സ്കൂൾ വിദ്യാർത്ഥി, ഒരു വീട്ടമ്മ എന്നിവരുമായി മന്ത്രിമാർ വിർച്യുൽ ആയി ആശയവിനിമയവും നടത്തി
ഹിന്ദി, ഇംഗ്ലീഷ് ഭാഷകളിൽ ആൻഡ്രോയിഡ്, ഐഒഎസ് പ്ലാറ്റ്ഫോമുകളിൽ സൗജന്യമായി ലഭ്യമാക്കുന്ന ഫിറ്റ് ഇന്ത്യ ആപ്പ് ബേസിക് സ്മാർട്ട് ഫോണുകളിൽ വരെ പ്രവർത്തിക്കുന്ന രീതിയിലാണ് തയ്യാറാക്കിയിട്ടുള്ളത്.
വയസ്സ് അടിസ്ഥാനമാക്കിയുള്ള നിശ്ചിത കായികക്ഷമതാ പരിശോധനകളിലൂടെ തന്റെ കായിക ക്ഷമത സ്കോർ പരിശോധിക്കാൻ ഒരു വ്യക്തിക്ക് സാധ്യമാക്കുക എന്നതാണ് ഫിറ്റ് ഇന്ത്യ മൊബൈൽ ആപ്ലിക്കേഷന്റെ ഏറ്റവും പ്രധാന പ്രത്യേകത. യോഗ അടക്കമുള്ള വ്യായാമങ്ങളിലൂടെ തങ്ങളുടെ കായികക്ഷമത എങ്ങനെ ഉയർത്താം എന്നത് സംബന്ധിച്ച നിർദ്ദേശങ്ങളും ഇതിൽ ലഭ്യമാക്കും.
കായികക്ഷമത പരിശോധനകൾ സ്വയം നടത്തുന്നതിനു സഹായകരമായ ആനിമേറ്റഡ് വിഡിയോകളും ഇതിൽ ലഭ്യമാക്കിയിട്ടുണ്ട്.
വിവിധ പ്രായത്തിൽ പെട്ട ഗുണഭോക്താക്കൾക്ക് അടിസ്ഥാന കായികക്ഷമത തലങ്ങളിൽ എത്തുന്നതിനു 'ഫിറ്റ്നസ് പ്രോട്ടോകോൾ' സൗകര്യം വഴിയൊരുക്കുന്നു. ആഗോളതലത്തിൽ പ്രയോഗത്തിൽ ഉള്ളതും, വിവിധ ആരോഗ്യ വിദഗ്ധർ അംഗീകാരം നൽകിയതുമായ നിരവധി വ്യായാമമുറകളാണ് പ്രോട്ടോക്കോളിൽ ഉൾപ്പെട്ടിട്ടുള്ളത്.
തങ്ങളുടെ നിലവിലെ ജീവിതശൈലി സംബന്ധിച്ച അറിവ് സൃഷ്ടിക്കുന്നതിനു പുറമേ ആരോഗ്യ ലക്ഷ്യങ്ങൾ സ്വന്തമാക്കുന്നതിന് സഹായകമായ പ്രത്യേക ആഹാരരീതികൾ, ജീവിതരീതികളിലെ മാറ്റം എന്നിവ ഫിറ്റ് ഇന്ത്യ മൊബൈൽ ആപ്ലിക്കേഷനിലെ 'മൈ പ്ലാൻ' സൗകര്യത്തിലൂടെ ഉപഭോക്താക്കൾക്ക് ലഭിക്കുന്നു. തദ്ദേശീയമായ ഭക്ഷണ രീതി, ദിവസേന കുടിക്കേണ്ട വെള്ളത്തിന്റെ അളവ്, ഉറക്കത്തിന്റെ ദൈർഘ്യം എന്നിവ സംബന്ധിച്ച് ഫിറ്റ് ഇന്ത്യ ആപ്ലിക്കേഷൻ നിർദ്ദേശങ്ങൾ നൽകും.
ദിനംപ്രതിയുള്ള തങ്ങളുടെ പ്രവർത്തനങ്ങൾ സംബന്ധിച്ച് കൃത്യമായ അറിവ് ലഭിക്കുന്നതിന് ആപ്ലിക്കേഷനിലെ 'ആക്ടിവിറ്റി ട്രാക്കർ' സൗകര്യത്തിലൂടെ സാധിക്കും.
നിരവധി ഫിറ്റ് ഇന്ത്യ പരിപാടികൾ, സർട്ടിഫിക്കേഷൻ പ്രോഗ്രാമുകൾ എന്നിവയിൽ പങ്കെടുക്കുന്നതിന് രാജ്യത്തെ സ്കൂളുകൾ, സംഘങ്ങൾ, വ്യക്തികൾ, സംഘടനകൾ എന്നിവയ്ക്ക് മൊബൈൽ ആപ്ലിക്കേഷൻ അവസരമൊരുക്കും. ഈ പ്ലാറ്റ്ഫോമിലൂടെ തങ്ങളുടെ കായികക്ഷമത വിജയയാത്ര ജനങ്ങൾക്ക് പങ്കു വയ്ക്കാവുന്നതാണ്.
(
പ്രധാനമന്ത്രിയുടെ ഓഫീസ്
ജാലിയൻ വാലാബാഗ് രക്തസാക്ഷികളെ പ്രധാനമന്ത്രി അനുസ്മരിച്ചു
ജാലിയൻ വാലാബാഗിൽ ഈ ദിനത്തിൽ രക്തസാക്ഷിത്വം വരിച്ച എല്ലാവരുടെയും ത്യാഗങ്ങൾ പ്രധാനമന്ത്രി ശ്രീ നരേന്ദ്ര മോദി അനുസ്മരിച്ചു.
ട്വീറ്റിൽ പ്രധാനമന്ത്രി പറഞ്ഞു :
"ജാലിയൻ വാലാബാഗിൽ ഈ ദിവസം രക്തസാക്ഷിത്വം വരിച്ച എല്ലാവരുടെയും ത്യാഗങ്ങൾ ഞാൻ ഓർക്കുന്നു. അവരുടെ മഹത്തായ ത്യാഗം നമ്മുടെ മഹത്തായ സ്വാതന്ത്ര്യ സമര സേനാനികളുടെ സ്വപ്നങ്ങൾ സാക്ഷാത്കരിക്കാനും ശക്തവും വികസിതവുമായ ഒരു ഇന്ത്യ കെട്ടിപ്പടുക്കാൻ കൂടുതൽ കഠിനാധ്വാനം ചെയ്യാൻ നമ്മെ പ്രചോദിപ്പിക്കുന്നു."
പ്രധാനമന്ത്രിയുടെ ഓഫീസ്
മാഘ പൂർണിമയിൽ പ്രധാനമന്ത്രി ജനങ്ങളെ അഭിവാദ്യം ചെയ്തു
(മാഘ പൂർണിമയുടെ അവസരത്തിൽ പ്രധാനമന്ത്രി ശ്രീ നരേന്ദ്ര മോദി ജനങ്ങളെ അഭിവാദ്യം ചെയ്തു.
"മാഘ പൂർണിമയുടെ ദിനത്തിൽ എല്ലാവർക്കും എന്റെ ആശംസകൾ "പ്രധാനമന്ത്രി ട്വിറ്ററിൽ കുറിച്ചു
പ്രത്യേക സേവനങ്ങളും ഫീച്ചറുകളും
വിദേശകാര്യസഹമന്ത്രി വി. മുരളീധരൻ സിറിയ സന്ദർശിക്കും
വിദേശകാര്യ, പാർലമെന്ററി കാര്യ സഹമന്ത്രി ശ്രീ വി മുരളീധരൻ ജൂലൈ 12 മുതൽ 13 വരെ സിറിയൻ അറബ് റിപ്പബ്ലിക്കിൽ ഔദ്യോഗിക സന്ദർശനം നടത്തും. 2016 ഓഗസ്റ്റിനു ശേഷം ഇന്ത്യയിൽ നിന്ന് സിറിയയിലേക്കുള്ള ആദ്യ മന്ത്രിതല സന്ദർശനവും ശ്രീ വി മുരളീധരന്റെ ആദ്യ സിറിയ സന്ദർശനവുമാണ് .
സിറിയൻ തലസ്ഥാനമായ ഡമാസ്കസിൽ സിറിയൻ നേതൃത്വവുമായി കേന്ദ്രമന്ത്രി വിപുലമായ ചർച്ചകൾ നടത്തും. ഇന്ത്യാ ഗവണ്മെന്റിന്റെ സ്കോളർഷിപ്പ് സ്കീമിന് കീഴിൽ ഇന്ത്യയിൽ പഠിച്ച അല്ലെങ്കിൽ പഠിക്കാൻ പോകുന്ന ഒരു കൂട്ടം സിറിയൻ വിദ്യാർത്ഥികളുമായും അദ്ദേഹം സംവദിക്കും. സിറിയൻ ഓർത്തഡോക്സ് സഭാനേതൃത്വത്തെയും സഹമന്ത്രി കാണുമെന്ന് പ്രതീക്ഷിക്കുന്നു.
സിറിയയിലെ സംഘർഷത്തിനിടയിലും ഇന്ത്യ സിറിയയിൽ എംബസി നിലനിർത്തിയിട്ടുണ്ട്. സിറിയയിലെ ധാരാളം വിദ്യാർത്ഥികളും വ്യവസായികളും രോഗികളും ഇന്ത്യ സന്ദർശിക്കുന്നുണ്ട് . മുൻനിര ഐടിഇസി പ്രോഗ്രാമിന് കീഴിലുള്ള സ്കോളർഷിപ്പ് സ്കീമുകളിലൂടെയും പരിശീലന കോഴ്സുകളിലൂടെയും വർഷങ്ങളായി സിറിയൻ യുവജനങ്ങളുടെ ശേഷി വർദ്ധിപ്പിക്കുന്നതിന് ഇന്ത്യ വളരെയധികം സംഭാവന ചെയ്തിട്ടുണ്ട്. ഇരു രാജ്യങ്ങളും തമ്മിലുള്ള ശക്തമായ ബന്ധത്തിന് കൂടുതൽ ഊർജം പകരാനാണ് കേന്ദ്രസഹമന്ത്രിയുടെ സന്ദർശനം.
NS
(Visitor Counter : 53
വാര്ത്താവിതരണ പ്രക്ഷേപണ മന്ത്രാലയം
മാധ്യമ വ്യവസായരംഗം കുത്തകകള് നിയന്ത്രിക്കുന്നത് തടയാന് നിയമങ്ങള് ആവശ്യം: കേന്ദ്രമന്ത്രി സ്മൃതി ഇറാനി
ഏഷ്യാ മാധ്യമ ഉച്ചകോടിക്ക് ന്യൂഡല്ഹിയില് തുടക്കം
മാധ്യമ വ്യവസായരംഗം ഒരു പ്രബല ശക്തിയുടെ കീഴിലാവുന്നത് തടയാന് നിയമങ്ങളും നിയന്ത്രണങ്ങളും കൊണ്ടുവരേണ്ടതുണ്ടെന്ന് കേന്ദ്ര വാര്ത്താ വിതരണ പ്രക്ഷേപണ മന്ത്രി ശ്രീമതി സ്മൃതി സുബിന് ഇറാനി പറഞ്ഞു. പതിനഞ്ചാമത് ഏഷ്യാ മാധ്യമ ഉച്ചകോടി ന്യൂഡല്ഹിയില് ഉദ്ഘാടനം ചെയ്യുകയായിരുന്നു കേന്ദ്രമന്ത്രി. 2021 ഓടെ ഇന്ത്യയിലെ ഇന്റര്നെറ്റ് ഉപഭോക്താക്കളുടെ എണ്ണം 969 ദശലക്ഷത്തോളമാകുമെന്നും, ഡിജിറ്റല് ലോകത്തെ ഒരു വെല്ലുവിളിയായല്ല, അവസരമായാണ് ഇന്ത്യന് മാധ്യമ വ്യവസായം കാണുന്നതെന്നും കേന്ദ്രമന്ത്രി വ്യക്തമാക്കി.
പുതിയ ആശയങ്ങള് മുന്നോട്ടുവെയ്ക്കാനും മാധ്യമസ്ഥാപനങ്ങളെ ശക്തിപ്പെടുത്താനും ഏഷ്യാ മാധ്യമ ഉച്ചകോടിക്ക് സാധിക്കുമെന്ന് ശ്രീമതി സ്മൃതി ഇറാനി പ്രത്യാശ പ്രകടിപ്പിച്ചു.
മാധ്യമ സ്വാതന്ത്ര്യം എന്നത് ഭരണസംവിധാനത്തിന്റെ അവിഭാജ്യ ഘടകമായാണ് കേന്ദ്ര ഗവണ്മെന്റ് കാണുന്നതെന്ന് കേന്ദ്ര ഇലക്ട്രോണിക്സ്, വാര്ത്താവിനിമയ, നിയമ, നീതിന്യായ മന്ത്രി ശ്രീ. രവി ശങ്കര് പ്രസാദ് പറഞ്ഞു. ഭരണഘടന അംഗീകരിച്ച മാധ്യമ സ്വാതന്ത്യം നീതിന്യായവ്യവസ്ഥകളും വിവിധ വിധികളിലൂടെ ശരിവെച്ചതാണെന്ന് അദ്ദേഹം ചൂണ്ടിക്കാട്ടി. ഏഷ്യാ മാധ്യമ ഉച്ചകോടിയുടെ പ്ലീനറി സമ്മേളനത്തെ അഭിസംബോധനചെയ്യുകയായിരുന്നു അദ്ദേഹം.
വിവര ചോരണത്തിന്റെ കേന്ദ്രമായി ഇന്ത്യ മാറുന്നതും ഗൂഢ മാര്ഗ്ഗങ്ങളിലൂടെ വിവരശേഖരണം നടത്തി തിരഞ്ഞെടുപ്പ് പ്രക്രിയയെ സ്വാധീനിക്കുന്നതും ഗവണ്മെന്റ് അനുവദിക്കില്ലെന്ന് ശ്രീ. രവിശങ്കര് പ്രസാദ് വ്യക്തമാക്കി. ഡാറ്റാ വാണിജ്യരംഗത്ത് പ്രവര്ത്തിക്കുന്ന എല്ലാ ഓണ്ലൈന് കമ്പനികള്ക്കും തങ്ങളുടെ ഉത്തരവാദിത്തത്തെക്കുറിച്ച് ബോധ്യമുണ്ടായിരിക്കണമെന്ന് അദ്ദേഹം പറഞ്ഞു.
ബംഗ്ലാദേശ് വാര്ത്താ വിതരണ മന്ത്രി ശ്രീ. ഹസനുല് ഹഖ് ഇനു, കംബോഡിയയുടെ വാര്ത്താ വിതരണ മന്ത്രി ഡോ. ഖിയു കന്ഹാരിത്, കൊറിയ കമ്യൂണിക്കേഷന്സ് കമ്മീഷന് സ്റ്റാന്റിംഗ് കമ്മീഷണര് ശ്രീ. സാം സിയോഗ് കോ, പ്രസ്സ് കൗണ്സില് ഓഫ് ഇന്ത്യ ചെയര്മാന് ശ്രീ. സി.കെ പ്രസാദ് തുടങ്ങിയവര് ചടങ്ങില് സംസാരിച്ചു
കേന്ദ്ര വാര്ത്താ വിതരണ പ്രക്ഷേപണ മന്ത്രാലയം, ന്യൂഡല്ഹിയിലെ ഇന്ത്യന് ഇന്സ്റ്റിറ്റ്യൂട്ട് ഓഫ് മാസ് കമ്യൂണിക്കേഷന് , ബ്രോഡ്കാസ്റ്റ് എഞ്ചിനീയറിംഗ് കസള്ട്ടന്റ്സ് ഇന്ത്യ ലിമിറ്റഡ്  എന്നിവയുടെ സഹകരണത്തോടെയാണ് ഉച്ചകോടി സംഘടിപ്പിച്ചിട്ടുള്ളത്. ഏഷ്യന് മേഖലയിലെ മാധ്യമ രംഗത്ത് ചര്ച്ചകളും സഹകരണവും പ്രോത്സാഹിപ്പിക്കുകയാണ് ഉച്ചകോടിയുടെ ലക്ഷ്യം.
AM MRD –364
(
പ്രധാനമന്ത്രിയുടെ ഓഫീസ്
ഗോവയിൽ നടക്കുന്ന ഇന്ത്യയുടെ 53-ാം അന്താരാഷ്ട്ര ചലച്ചിത്രോത്സവത്തിൽ ഇക്കൊല്ലത്തെ ഇന്ത്യൻ ഫിലിം പേഴ്സണാലിറ്റി പുരസ്കാരം നേടിയ തെലുങ്കുനടൻ ചിരഞ്ജീവിയെ പ്രധാനമന്ത്രി അഭിനന്ദിച്ചു
ഗോവയിൽ നടക്കുന്ന ഇന്ത്യയുടെ 53-ാം അന്താരാഷ്ട്ര ചലച്ചിത്രോത്സവത്തിൽ ഇന്ത്യൻ ചലച്ചിത്രമേഖലയിലെ സവിശേഷവ്യക്തിത്വത്തിനുള്ള ഇക്കൊല്ലത്തെ പുരസ്കാരം ലഭിച്ച തെലുങ്കുനടൻ ചിരഞ്ജീവിയെ പ്രധാനമന്ത്രി നരേന്ദ്ര മോദി അഭിനന്ദിച്ചു.
കേന്ദ്ര വാർത്താവിതരണ-പ്രക്ഷേപണ, യുവജനകാര്യ, കായിക മന്ത്രി അനുരാഗ് താക്കൂറിന്റെ ട്വീറ്റിനു മറുപടിയായി പ്രധാനമന്ത്രി ട്വീറ്റ് ചെയ്തതിങ്ങനെ:
"നിരവധി സവിശേഷതകളുള്ള വ്യക്തിയാണു ശ്രീ ചിരഞ്ജീവി. അദ്ദേഹത്തിന്റെ മികച്ച പ്രകടനങ്ങളും വൈവിധ്യമാർന്ന വേഷങ്ങളും സവിശേഷമായ പ്രകൃതവും വിവിധ തലമുറകളിലെ ചലച്ചിത്രപ്രേമികൾക്കിടയിൽ അദ്ദേഹത്തെ പ്രിയങ്കരനാക്കി. @IFFIGoa-ൽ ഇന്ത്യൻ ചലച്ചിത്രമേഖലയിലെ സവിശേഷവ്യക്തിത്വത്തിനുള്ള ഇക്കൊല്ലത്തെ പുരസ്കാരത്തിന് അർഹനായ അദ്ദേഹത്തിന് അഭിനന്ദനങ്ങൾ."
--ND--
(
യുവജനകാര്യ, കായിക മന്ത്രാലയം
രാഷ്ട്രീയ യുവ സശക്തികരൺ കാര്യക്രം പദ്ധതി
യുവാക്കളുടെ വ്യക്തിത്വവും നേതൃഗുണവും വികസിപ്പിക്കുന്നതിനും അവരെ രാഷ്ട്രനിർമ്മാണ പ്രവർത്തനങ്ങളിൽ പങ്കാളികളാക്കുന്നതും ലക്ഷ്യമിട്ട്, 15-ാമത് ധനകാര്യ കമ്മീഷൻ കാലാവധിയിൽ  "രാഷ്ട്രീയ യുവ സശക്തികരൺ കാര്യക്രം"  എന്ന പദ്ധതി 2,710.65 കോടി രൂപ ചെലവിൽ തുടരാൻ ഗവണ്മെന്റ് തീരുമാനിച്ചു.
പദ്ധതി തുടരാൻ അനുമതി നൽകിയതിന് പ്രധാനമന്ത്രി ശ്രീ നരേന്ദ്ര മോദിയോട് കേന്ദ്ര യുവജനകാര്യ, കായിക മന്ത്രി ശ്രീ അനുരാഗ് സിംഗ് താക്കൂർ നന്ദി അറിയിച്ചു.
ആർ വൈ എസ് കെ പദ്ധതി, ഏഴ് ഉപപദ്ധതികളിലൂടെ നടപ്പിലാക്കുന്നു:
 നെഹ്റു യുവ കേന്ദ്ര സംഘടൻ 
 നാഷണൽ യൂത്ത് കോർ 
 യുവജനങ്ങൾക്കും കൗമാരക്കാർക്കും വേണ്ടിയുള്ള ദേശീയ പരിപാടി 
 അന്താരാഷ്ട്ര സഹകരണം
 യൂത്ത് ഹോസ്റ്റലുകൾ 
 സ്കൗട്ടിംഗ് & ഗൈഡിംഗ് ഓർഗനൈസേഷനുകൾക്കുള്ള സഹായം
 നാഷണൽ യംഗ് ലീഡേഴ്സ് പ്രോഗ്രാം .
ആർ വൈ എസ് കെ-യുടെ എൻ വൈ കെ എസ് ഉപപദ്ധതിയ്ക്ക് കീഴിൽ, രാജ്യത്തുടനീളമുള്ള 623 ജില്ലകളിലായി നിലവിൽ 2.57 ലക്ഷം യൂത്ത് ക്ലബ്ബുകളിൽ ഏകദേശം 50.34 ലക്ഷം യുവ സന്നദ്ധപ്രവർത്തകർ അംഗങ്ങളായുണ്ട്.
ധനകാര്യ മന്ത്രാലയം
സംസ്ഥാന സർക്കാരുകൾക്ക് നികുതി വിഭജനത്തിന്റെ മൂന്നാം ഗഡുവായി കേന്ദ്ര ഗവൺമെന്റ് 1,18,280 കോടി രൂപ അനുവദിച്ചു
ന്യൂ ഡൽഹി: 12 ജൂൺ 2023
സംസ്ഥാന സർക്കാരുകൾക്കുള്ള നികുതി വിഭജനത്തിന്റെ മൂന്നാം ഗഡുവായ ₹ 1,18,280 കോടി കേന്ദ്ര ഗവൺമെന്റ് 2023 ജൂൺ 12-ന് അനുവദിച്ചു. സാധാരണ പ്രതിമാസ വിഹിതം ₹ 59,140 കോടി രൂപയാണ്.
മൂലധനച്ചെലവ് വേഗത്തിലാക്കാനും, അവരുടെ വികസനം/ക്ഷേമവുമായി ബന്ധപ്പെട്ട ചെലവുകൾക്ക് ധനസഹായം നൽകാനും, മുൻഗണനാ പദ്ധതികൾ വിഭവങ്ങൾ ലഭ്യമാക്കാനും 2023 ജൂണിൽ ലഭിക്കേണ്ട പതിവ് ഗഡുവിന് പുറമെ ഒരു അഡ്വാൻസ് ഗഡുവും സംസ്ഥാനങ്ങൾക്ക് നൽകിയിരിക്കുന്നു.
സംസ്ഥാനാടിസ്ഥാനത്തിൽ നൽകിയിരിക്കുന്ന തുകകളുടെ വിഭജനം പട്ടികയിൽ താഴെ കൊടുത്തിരിക്കുന്നു:
2023 ജൂണിലെ യൂണിയൻ നികുതികളുടെയും തീരുവകളുടെയും അറ്റവരുമാനത്തിന്റെ സംസ്ഥാനാടിസ്ഥാനത്തിലുള്ള വിതരണം:
(|
|
Sl. No
|
|
Name of State
|
|
Total 
|
|
1
|
|
ANDHRA PRADESH
|
|
4787
|
|
2
|
|
ARUNACHAL PRADESH
|
|
2078
|
|
3
|
|
ASSAM
|
|
3700
|
|
4
|
|
BIHAR
|
|
11897
|
|
5
|
|
CHHATTISGARH
|
|
4030
|
|
6
|
|
GOA
|
|
457
|
|
7
|
|
GUJARAT
|
|
4114
|
|
8
|
|
HARYANA
|
|
1293
|
|
9
|
|
HIMACHAL PRADESH
|
|
982
|
|
10
|
|
JHARKHAND
|
|
3912
|
|
11
|
|
KARNATAKA
|
|
4314
|
|
12
|
|
KERALA
|
|
2277
|
|
13
|
|
MADHYA PRADESH
|
|
9285
|
|
14
|
|
MAHARASHTRA
|
|
7472
|
|
15
|
|
MANIPUR
|
|
847
|
|
16
|
|
MEGHALAYA
|
|
907
|
|
17
|
|
MIZORAM
|
|
591
|
|
18
|
|
NAGALAND
|
|
673
|
|
19
|
|
ODISHA
|
|
5356
|
|
20
|
|
PUNJAB
|
|
2137
|
|
21
|
|
RAJASTHAN
|
|
7128
|
|
22
|
|
SIKKIM
|
|
459
|
|
23
|
|
TAMIL NADU
|
|
4825
|
|
24
|
|
TELANGANA
|
|
2486
|
|
25
|
|
TRIPURA
|
|
837
|
|
26
|
|
UTTAR PRADESH
|
|
21218
|
|
27
|
|
UTTARAKHAND
|
|
1322
|
|
28
|
|
WEST BENGAL
|
|
8898
|
|
|
|
Grand Total
|
|
118280
ധനകാര്യ മന്ത്രാലയം
' വളര്ച്ചാ അവസരങ്ങള് സൃഷ്ടിക്കുന്നതിനുള്ള സാമ്പത്തിക സേവനങ്ങളുടെ കാര്യക്ഷമത വര്ദ്ധിപ്പിക്കൽ ' എന്ന വിഷയത്തിലുള്ള ബജറ്റ് വെബിനാറിനെ പ്രധാനമന്ത്രി നാളെ അഭിസംബോധന ചെയ്യും
ബജറ്റ് പ്രഖ്യാപനങ്ങള് നടപ്പിലാക്കുന്നതിനുള്ള ആശയങ്ങള് തേടുന്നതിനുള്ള 12 ബജറ്റ് അനന്തര വെബിനാറുകളുടെ ഒരു പരമ്പരയുടെ ഭാഗമാണ് നാളത്തെ പത്താമത്തെ വെബിനാര്
സാമ്പത്തിക മേഖലയുടെ ബജറ്റ് പ്രഖ്യാപനങ്ങള് ഉള്ക്കൊള്ളുന്ന 6 വിഭാഗങ്ങള് വെബിനാറില് ഉണ്ടായിരിക്കും.
'വളര്ച്ചാ അവസരങ്ങള് സൃഷ്ടിക്കുന്നതിനുള്ള സാമ്പത്തിക സേവനങ്ങളുടെ കാര്യക്ഷമത വര്ദ്ധിപ്പിക്കൽ' എന്ന വിഷയത്തില് ബജറ്റിന് ശേഷമുള്ള വെബിനാറിനെ പ്രധാനമന്ത്രി നരേന്ദ്ര മോദി നാളെ രാവിലെ 10ന് വീഡിയോ വഴി അഭിസംബോധന ചെയ്യും.
കേന്ദ്ര ബജറ്റില് പ്രഖ്യാപിച്ച സംരംഭങ്ങള് ഫലപ്രദമായി നടപ്പിലാക്കുന്നതിനുള്ള ആശയങ്ങളും നിര്ദ്ദേശങ്ങളും തേടുന്നതിനായി ഗവണ്മെന്റ് സംഘടിപ്പിക്കുന്ന 12 ബജറ്റ് അനന്തര വെബിനാറുകളുടെ ഒരു പരമ്പരയുടെ ഭാഗമാണ് ഈ വെബിനാര്. ഏഴ് മുന്ഗണനകളാണ് കേന്ദ്ര ബജറ്റ് സ്വീകരിച്ചിരിക്കുന്നത്. അത് പരസ്പരം പൂരകമാക്കുകയും അമൃതകാലത്തിലൂടെ നമ്മെ നയിക്കുന്ന സപ്തഋഷിയായി പ്രവര്ത്തിക്കുകയും ചെയ്യുന്നു. ഗവണ്മെന്റിന്റെ ഏഴ് മുന്ഗണനകളില് ഒന്നാണ് സാമ്പത്തിക മേഖല.
ഇനിപ്പറയുന്ന വിഷയങ്ങള്ക്ക് കീഴില് വെബിനാറിന് ആറ് വെവ്വേറെ വിഭാഗങ്ങള് ഉണ്ടായിരിക്കും:
1. ഗിഫ്റ്റ്  അന്തര്ദേശീയ സാമ്പത്തിക സേവന കേന്ദ്രത്തില് വളര്ച്ചാ അവസരങ്ങള് സൃഷ്ടിക്കുക.
2. എംഎസ്എംഇകള്ക്കുള്ള തടസ്സമില്ലാത്ത വായ്പാ ഗ്യാരന്റി സുഗമമാക്കുന്നു.
3. അക്കൗണ്ട് തുറക്കുന്നതും ഡിജിറ്റല് ഇടപാടുകളും കൂടുതല് ഉപഭോക്തൃ സൗഹൃദപരമാക്കുന്നു.
4. വ്യവസായം ചെയ്യുന്നത് കേന്ദ്ര ഡാറ്റാ പ്രോസസ്സിംഗ് കേന്ദ്രം വഴി എളുപ്പമാക്കുകയും ഓഹരികളും ലാഭവിഹിതവും വീണ്ടെടുക്കലും.
5. അമൃതകാലത്തിന്റെ ആവശ്യകതകള്ക്കായി നിയമങ്ങളുടെ ഏകീകരണം
6. എന്എഫ്ഐആര് വഴിയും ഓഹരി വിപണിയിലെ ശേഷി കെട്ടിപ്പടുക്കലിലൂടെയും സാമ്പത്തിക മേഖലയുടെ കാര്യക്ഷമത വര്ദ്ധിപ്പിക്കുക.
ബന്ധപ്പെട്ട കേന്ദ്ര ഗവണ്മെന്റ് മന്ത്രാലയങ്ങളിലെ മന്ത്രിമാര്ക്കും സെക്രട്ടറിമാര്ക്കും പുറമെ, റെഗുലേറ്റര്മാര്, വിപണി പങ്കാളികള്, വ്യവസായ പ്രതിനിധികള് എന്നിവരുള്പ്പെടെ സാമ്പത്തിക മേഖലയില് നിന്നുള്ള ഒരു കൂട്ടം പങ്കാളികളും ഈ വെബിനാറുകളില് പങ്കെടുക്കുകയും ബജറ്റ് പ്രഖ്യാപനങ്ങള് മികച്ച രീതിയില് നടപ്പാക്കുന്നതിനുള്ള നിര്ദ്ദേശങ്ങളിലൂടെ സംഭാവന നല്കുകയും ചെയ്യും.
(-ND-